|  |
| --- |
| PATVIRTINTA |
| Klaipėdos miesto savivaldybėstarybos 2014 m. gruodžio 18 d.sprendimu Nr. T2-336(Klaipėdos miesto savivaldybės |
| tarybos 2015 m. spalio 15 d. |
| sprendimo Nr. T1-303 redakcija) |

**KLAIPĖDOS MIESTO SAVIVALDYBĖS**

**Susisiekimo sistemos priežiūros ir plėtros PROGRAMOS (Nr. 06) APRAŠYMAS**

|  |  |
| --- | --- |
| **Biudžetiniai metai** | 2015-ieji metai |
| **Asignavimų valdytojas, kodas** | Investicijų ir ekonomikos departamentas, 5Miesto ūkio departamentas, 6 |
| Programos pavadinimas | **Susisiekimo sistemos priežiūros ir plėtros programa** | Kodas | **06** |
| **Programos parengimo argumentai** | Šia programa įgyvendinami Klaipėdos miesto savivaldybės bendrojo plano ir Klaipėdos miesto plėtros strateginio plano veiksmai susisiekimo srityje. Programa siekiama gerinti susisiekimo sąlygas Klaipėdos mieste didinant miesto gatvių pralaidumą, tankinant gatvių tinklą, mažinant avaringumą bei taršą mieste |
| **Ilgalaikis prioritetas (pagal KSP)** | Sveika, sumani ir saugi bendruomenėTvari urbanistinė raidaMiesto konkurencingumo didinimas | **Kodas** | **I****II****III** |
| **Šia programa įgyvendinamas savivaldybės strateginis tikslas** | Kurti mieste patrauklią, švarią ir saugią gyvenamąją aplinką  | **Kodas** | **02** |
| **Programos tikslas** | Didinti gatvių tinklo pralaidumą ir užtikrinti jų tankumą | **Kodas** | **01** |
| **Tikslo įgyvendinimo aprašymas:****01 uždavinys. Rekonstruoti ir tiesti gatves.**Gatvių rekonstravimas ir tiesimas planuojami vadovaujantis Klaipėdos miesto bendrojo plano ir Klaipėdos miesto savivaldybės plėtros strateginio plano sprendiniais. *Centrinės miesto dalies gatvių tinklo modernizavimas.* 2014 m. pabaigoje buvo paskelbtas atviras tarptautinis Bastionų gatvės su naujuoju tiltu per Danės upę projektavimo bei projekto vykdymo priežiūros konkursas. Projektą numatoma parengti per 2 metus. Planuojama, kad naujos Bastionų gatvės tiesimas bei svarbiausios jo dalies – transporto ir pėsčiųjų tilto per Danę – darbai prasidės 2018 m. Šio projekto vertė sieks apie 30 mln. litų. Didžioji dalis lėšų bus skirta iš ES struktūrinių fondų, likusi dalis iš Kelių priežiūros ir plėtros programos ir savivaldybės biudžeto. 2015 m. planuojama parengti Tomo gatvės rekonstrukcijos projektą ir 2016 m. rekonstruoti 130 m gatvės.2015 m. bus pradėti naujo įvažiuojamojo kelio (Priešpilio g.) į piliavietę ir Kruizinių laivų terminalą tiesimo paruošiamieji darbai. Numatoma paimti visuomenės poreikiams dalį VĮ Klaipėdos valstybinio jūrų uosto direkcijos patikėjimo teise valdomo žemės sklypo piliavietės teritorijoje, jame esančius ir nuosavybės teise UAB Vakarų Baltijos laivų statyklai priklausančius metalinius sandėlius. Planuojama atlaisvinti 0,7068 ha ploto žemės, įregistruoti detaliaisiais planais suformuotus sklypus ir 2016 m. parengti kelio tiesimo techninį projektą.*Šiaurinės miesto dalies gatvių tinklo modernizavimas.* Kelių priežiūros ir plėtros programos lėšomis numatoma rekonstruoti 1200 m Pajūrio g. ir 646 m Rokiškio g. ruožą nuo Pakruojo g. iki Utenos g. 2015 m. bus parengti techniniai projektai ir pradėtos rekonstruoti šios gatvės: Tauralaukio gyvenamojo rajono Akmenų g. (350 m), Smėlio g. (1000 m) bei Klaipėdos g. ruožas tarp Uosių ir Virkučių gatvės; Veterinarijos g. dalis (300 m); Dailidžių g. dalis.*Šiaurės ir pietų transporto koridorių gatvių tinklo modernizavimas.* Iki 2015 m. pabaigos numatoma atlikti Smeltės gyvenvietės gatvių kapitalinį remontą (Upelio, Skirvytės, Dusetų (653 m)). 2015–2017 m. bus rengiamas Tilžės g. nuo Šilutės pl. rekonstravimo iki geležinkelio pervažos bei žiedinės Mokyklos g. ir Šilutės pl. sankryžos rekonstrukcijos techninis projektas ir 2016 m. pradėti rekonstrukcijos darbai; rengiami Taikos pr. nuo Sausio 15-osios g. iki Kauno g. (rekonstruojamo gatvės ruožo ilgis – 1200 m, 6 eismo juostos) ir Šilutės pl. rekonstravimo (I etapo nuo Tilžės g. iki Kauno g. ir II etapo nuo Kauno g. iki Dubysos g.) techniniai projektai. *Pajūrio rekreacinių teritorijų gatvių tinklo modernizavimas.* Siekiant pagerinti rekreacinių teritorijų pasiekiamumą*,* 2015–2017 m. planuojama parengti Pamario gatvės, Labrenciškių g., M. Jankaus g. rekonstravimo bei naujo kelio nuo M. Jankaus g. iki Pamario g. tiesimo techninius projektus. Siekiant sudaryti sąlygas vystyti Mažesniųjų Brolių Ordino Lietuvos šv. Kazimiero provincijos Klaipėdos šv. Pranciškaus Asyžiečio vienuolyno planuojamą projektą – Socialinių paslaugų klasterį, numatoma parengti Savanorių g. rekonstravimo (800 m) projektą.*Rytų ir vakarų krypties gatvių tinklo modernizavimas.* 2015 m. rengiamas Joniškės g. rekonstrukcijos II etapo techninis projektas: planuojama rekonstruoti 1280 m gatvės ruožą nuo Klemiškės g. iki Liepų g. ir Šienpjovių g. Vystant Klaipėdos pramoninės plėtros teritorijos gatvių tinklą, 2015 m. ES ir Klaipėdos laisvosios ekonominės zonos bendrovės lėšomis planuojama užbaigti Statybininkų pr. tęsinio nuo Šilutės pl. per LEZ teritoriją iki kelio Nr. 141 tiesimo I etapą; 2015–2016 m. bus rengiama II etapo techninė dokumentacija. *Bendri Klaipėdos valstybinio jūrų uosto ir miesto projektai.* Planuojama patikslinti pietinės jungties tarp Klaipėdos valstybinio jūrų uosto ir IXB transporto koridoriaus techninę dokumentaciją – detalųjį planą ir techninį projektą bei tęsti centrinio Klaipėdos valstybinio jūrų uosto įvado jungties modernizavimo darbus – rekonstruoti Baltijos prospekto ir Minijos gatvės sankryžą (I etapas).**02 uždavinys. Užtikrinti patogios viešojo transporto sistemos funkcionavimą.**Vadovaudamasi Lietuvos Respublikos transporto lengvatų įstatymu, savivaldybė moka vežėjams kompensacijas už keleivius, turinčius teisę į važiavimo lengvatas vietinio susisiekimo keleivinio transporto maršrutais. Taip pat bus kompensuojamos moksleivių važiavimo į mokymo įstaigas iš kaimo vietovių (iki 40 km atstumu nuo Klaipėdos miesto) ir bendrabučiuose gyvenančių mokinių kelionės išlaidos bei siekiama, kad būtų įgyvendinta transporto lengvatų įstatymo nuostata ir kompensuojamos profesinių mokymo įstaigų moksleivių pavėžėjimo išlaidos.Siekiant užtikrinti įstatymų ir kitų teisės aktų reikalavimų kelių transporte laikymąsi, tęsiami miesto viešojo transporto (maršrutinių taksi, lengvųjų automobilių taksi, vietinio bei priemiesčio susisiekimo autobusų, užsakomųjų reisų) priežiūros ir paslaugų kokybės kontroliavimo darbai. Priemonė įgyvendinama pagal Klaipėdos miesto savivaldybės administracijos ir VšĮ „Klaipėdos keleivinis transportas“ sudarytą sutartį. Patikrinimai vykdomi pagal sutartyje numatytą konkretų kontrolinių patikrinimų skaičių ir sąrašą.Įgyvendinant Strateginį plėtros planą, planuojama toliau integruoti reguliaraus viešojo transporto (autobusų, maršrutinių taksi ir kitų rūšių) maršrutų ir tvarkaraščių tinklus bei bilietų sistemas.**03 uždavinys. Diegti eismo srautų reguliavimo ir saugumo priemones.***Toliau planuojama atlikti kasmetinius miesto susisiekimo infrastruktūros objektų priežiūros ir įrengimo darbus:* eksploatuoti 67 šviesoforus, įrengti ar pakeisti 1000 vnt. informacinių kelio ženklų, suženklinti gatves, įrengti greičio slopinimo kalnelius. *Planuojama tęsti Klaipėdos miesto automobilių stovėjimo sistemos administravimą ir priežiūrą.* Bus vykdoma vietinės rinkliavos už automobilių stovėjimą uostamiestyje kontrolė, automobilių stovėjimo bilietų automatų priežiūra, automobilių aikštelių papildomų vietų įrengimas ir aikštelių horizontalusis ženklinimas, draudžiamųjų, informacinių ir kt. kelio ženklų pastatymas, priežiūra ir administravimas. *Kombinuotų kelionių jungčių įrengimas (šiaurinėje miesto dalyje).* 2015 m. šiaurinėje miesto dalyje bus toliau plėtojama principu „Palik automobilį ir važiuok viešuoju transportu“ (angl. „PARK&RIDE“) veikianti sistema. 2014 m. buvo įrengta automobilių laikymo aikštelė, kurioje iš užmiesčio ar priemiesčių individualiais automobiliais atvykstantys žmonės gali palikti savo transporto priemones ir toliau važiuoti miesto transportu, o 2015–2016 m. bus kuriama kita infrastruktūra: keleivių laukimo paviljonas, elektromobilių greito įkrovimo įrenginiai ir kt.*Eismo srautų reguliavimo ir saugumo priemonių techninės dokumentacijos parengimas.* Siekiant reglamentuoti naudojimąsi Danės upe laivybos tikslais, planuojama atlikti Akmenos-Danės upės vidaus vandens kelio valdytojo parinkimo technines sąlygas.Siekiant gerinti eismo pralaidumo sąlygas, bus atliekami parengiamieji darbai: ruošiamasišmaniųjų transporto sistemų valdymo žaliosios bangos principu techninis projektas.*Automobilių laikymo aikštelių įrengimas.* Bus įrengiamos papildomos automobilių laikymo vietos centrinėje miesto dalyje.Planuojama parengti techninį projektą ir sutvarkyti I. Kanto g. 11-17 kiemą, ten įrengiant automobilių laikymo vietas. Numatoma parengti automobilių laikymo aikštelės Pilies g. 2A techninį projektą ir pradėti įrengimo darbus.*Automatinės eismo priežiūros prietaisų nuoma.* Siekiant užtikrinti saugesnes eismo sąlygas miesto gatvėse busišlaikoma automatinės eismo priežiūros prietaisų (greičio matuoklių) sistema, 2015 m. numatoma ją išplėsti įsigyjant papildomą įrangą.*Keleivinio transporto stotelių su įvažomis Klaipėdos miesto gatvėse projektavimas ir įrengimas.* Planuojama įrengti 3 autobusų stoteles.**04 uždavinys. Atlikti kasmetinius miesto susisiekimo infrastruktūros objektų priežiūros ir įrengimo darbus.**Siekiant užtikrinti patogų ir saugų eismą, kaip ir kasmet, bus atliekami blogos būklės gatvių remonto, ištisinių asfaltbetonio dangų įrengimo darbai. Taip pat numatoma atlikti akmenimis grįstų gatvių bei daugiabučių namų kiemų, biudžetinių įstaigų kiemų dangos remonto, šaligatvių, pėsčiųjų bei privažiuojamųjų kelių remonto bei įrengimo darbus, įrengti automobilių stovėjimo vietas prie pėsčiųjų takų; remontuoti, prižiūrėti ir atnaujinti eismo reguliavimo priemones; vykdyti tiltų ir kelio statinių priežiūrą. Vadovaujantis Lietuvos Respublikos susisiekimo ministro įsakymu „Dėl Specialiųjų poreikių turinčių žmonių susisiekimo gerinimo Lietuvos Respublikoje gerosios praktikos vadovo patvirtinimo“, Klaipėdos miestas sieks plėtoti neįgaliųjų socialinės integracijos procesą ir skatinti specialiųjų poreikių turinčių žmonių judumą keliuose. Planuojama Minijos gatvėje įrengti neregių vedimo sistemas prie trijų pagrindinių Žvejybos uosto gyvenamajame rajone esančių iškiliųjų perėjų |
| **01 tikslo rezultato vertinimo kriterijai** |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metai |
| 2014 (faktas) | 2015 | 2016 | 2017 |
| Gatvių su asfalto danga ilgis, palyginti su bendru gatvių ilgiu, proc. | Urbanistinės plėtros departamentas | 81,9 | 82 | 83 | 84 |
| Gatvių tankis, km/kv. km | Urbanistinės plėtros departamentas | 3,05 | 3,05 | 3,06 | 3,07 |
| Autobusų, kurių amžius neviršija 15 metų, dalis miesto viešajame transporte, proc. | Miesto ūkio departamentas | 61 | 63 | 66 | 68 |
| Gatvių, kuriomis važinėja viešasis transportas, ilgis, km | Miesto ūkio departamentas | 119 | 121 | 123 | 125 |
| **Numatomas programos įgyvendinimo rezultatas:**Transportas yra svarbi ekonominės ir socialinės infrastruktūros dalis. Jis turi tiesioginės įtakos ekonomikos augimui plėtojant prekybą, turizmą. Įgyvendinant programą bus sprendžiamos miesto gatvių pralaidumo didinimo, eismo saugos gerinimo, transporto neigiamo poveikio aplinkai mažinimo problemos. Taip pat bus įgyvendinami Klaipėdos miesto savivaldybės bendrojo plano ir Klaipėdos miesto savivaldybės plėtros strateginio plano sprendiniai susisiekimo srityje. Visa tai padės didinti miesto konkurencingumą, kryptingai vystant infrastruktūrą ir sudarant palankias sąlygas verslui, sumažins gyventojų konfliktus ir aplinkos užterštumą |
| **Galimi programos vykdymo ir finansavimo variantai:**Klaipėdos miesto savivaldybės biudžeto, paskolos, ES struktūrinių fondų, Kelių priežiūros ir plėtros programos, valstybės biudžeto, kitos lėšos |
| **Klaipėdos miesto savivaldybės 2013–2020 metų strateginio plėtros plano dalys, susijusios su vykdoma programa:**1.5.2 uždavinys. Diegti veiksmingas saugumą užtikrinančias priemones.2.1.2 uždavinys. Įdiegti darnaus judumo principus susisiekimo sistemoje.2.2.1 uždavinys. Subalansuoti miesto ir uosto plėtrą.2.2.2 uždavinys. Planavimo procese skatinti integruotumą, inovatyvumą ir socialinę atsakomybę už miesto teritorijų vystymą bei priežiūrą.3.1.2 uždavinys. Sudaryti sąlygas pramonės ir kitų verslų plėtrai |
| **Susiję Lietuvos Respublikos ir savivaldybės teisės aktai:**Lietuvos Respublikos statybos įstatymas, Lietuvos Respublikos kelių priežiūros ir plėtros programos finansavimo įstatymas, Lietuvos Respublikos kelių transporto kodeksas, Lietuvos Respublikos transporto lengvatų įstatymas, Lietuvos Respublikos susisiekimo ministro 2010 m. liepos 20 d. įsakymas Nr. 3-457 „Dėl Nuostolių, patirtų vykdant keleivinio kelių transporto viešųjų paslaugų įsipareigojimus, kompensacijos apskaičiavimo tvarkos aprašo patvirtinimo“, Lietuvos Respublikos susisiekimo ministro 2013 m. liepos 23 d. įsakymas Nr. 3-403 „Dėl Specialiųjų poreikių turinčių žmonių susisiekimo gerinimo Lietuvos Respublikoje gerosios praktikos vadovo patvirtinimo“, Klaipėdos miesto savivaldybės tarybos sprendimas „Dėl vietinės rinkliavos automobiliams statyti įvedimo“ (2007-04-05, Nr. T2-123; 2008-12-23, Nr. T2-427; 2009-03-27, Nr. T2-137; 2009-11-26, Nr. T2‑427), Klaipėdos miesto savivaldybės tarybos 2008 m. spalio 30 d. sprendimas Nr. T2-373 „Dėl vietinės rinkliavos įvedimo datos“, Klaipėdos miesto savivaldybės tarybos 2009 m. kovo 27 d. sprendimas Nr. T2-138 „Dėl automobilių nuvežimo ir saugojimo“, Klaipėdos miesto savivaldybės 2013–2020 metų strateginis plėtros planas |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_